Апсны республики ауат аштаква рпны йаъу акъральыгІвакви ращтаныкъвара апны ауаъа йтабзазауа апсуаква йырзырхъйуш ауысква хІрылачважвара апхъала йара адиаспора атурых гІахІрахапІ.<!–more–>
Йжвежвхуз асквшышв агІан Осман къральыгІва ахьыла йакІвшуз амхІаджьырра азаман ацкІыс агалагьи рыцІа паса йгІаншауа йалагатІ апсуа диаспора. Прокопий Кесарийский (й-VІ-хауа асквшышв) дшаквшахІатхауала, апсуа ахІква рыцІа йпшдзаз ачкІвынчва Византия къральыгІва йрыртуан. Ащахахра йачвшвунта лыгта йыртиуаз ачкIвынчва ръахІыльчва аргванква рщуан.
«Ачеркес» диаспораква МарагІацІцІырта шта акъральква рпны йгІаншищтара сквшышвпхьадзара цІитІ, рыщайдзаква йквтанайу асквшышвква рпныдза йнадзитІ. Амонголква Апснышта аныркІы агІамта алыг хвгІара-тира йашымтан, ауаса ари аъаща рыцІагьи йанцІолаха Атенгьыз КвайчІва амарагІацІцІыртала йаныргІалу аштаква атрыквква рунашва йанацІал агІан акІвапІ. Амонголква Египет йддырхвгІуз айсыгІвчва мамлюкква (гІарып бызшвала «гъар» – хІва йгІаныцІитІ) АйюбидргІа рткъвым араъа йанпаштахІыз (асквшква 1171 – 1250 рагIан) рхъахчара рхъвква ауат айсыгІвчвала йадкІылан. Псайспамцара амамлюкква ажвлара апны рщапІы багъьахатІ, асквш 1250 агIан тшгІащтІырхын дара рсултан Муиз Айбек паштахІта ддыргылтІ. Амамлюкква рткъвым жвлаква йрыуан «БурджитыргІа» (ари ажва абагъьата аль-Бурдж ахьыз йгІахъшахъыцІитІ). ЙалкІгІата Абурджитква рыжвла апны акІвын КІавкІаз йтнагаз аугІа ъащардаз.
Ауи акІвпІта, Трыквштагьи Египетгьи рыланакІуата Аргван МарагІацІцІырта шта акъральква рпны гІамта ауыра гІацІанакІуата КІавкІаз диаспора ду щаквгылуан, ауат йрыланакІуан апсуа диаспорагьи. Ауаса йгІалкІгІара атахъу ари акІвпІ: зальмагІала йа датша швхІаусыгІвала КІавкІаз йтыцІта ауат акъральква йыртанагуз аугІа диаспора рзыгІаныршауата йгьаъамызтІ – анахьанат аугІахъаква йрылагІващахуан, рыбызшвагьи ркультурагьи ауаъа йгьгІащаквымхузтІ. АмхІаджьырра акІвпІ ари аъаща зпсахыз. Осман паштахІыгІва ахьыла амхІаджьырра йтнагаз КІавкІаз ащхъагІвчва рпхьадзара атамам гьбергьльым, ауаса рахІа йанмачІыгІву угІа мильуан раъарагІв йнадзун.
ЙхІвара атахъыпІ Осман империя рыжвлара апны гІамта айшысла «ачеркесква» йбагъьу дара ргыларта рымата штшгІащтІырхыз. ЙалкІгІата ауат ъащардагІвыз айсыгІвчва интеллигенция рпны акІвын. Ауи акІвымкІва амхІаджьырква ругІахъара, ркультура, рыбызшва рзыгІахчатІ, анахьанат аугІахъаква йызларыламгІващуш амальква гІадрысабапуамца йгІабзазатІ.
Лагъь КІавкІазла йтыцІта Аргван МарагІацІцІырта шта йтабзазауа адиаспора зымгІва «черкес» – хІва йрыпхьитІ. АмхІаджьырква рпны анахьанат аугІахъаква рацкІыс адгьаква рыцІа йъащардагІвыз акІвзапІ ауаса йзырхІвауа. Швабыж йдуу Порта ашта апны ащхъагІвчва тшадыркІылуамца рхъа шгІащаквыржьуаш йазгылан.
АгІвымакъральква йыртабзазауа «ачеркесква» уахьчІвала руысква лкІгІара зму аъаща йташватІ. Ужвы рэтнокультура мачІ-мачІымца йшырчвыдзуа рылархІвитІ. Рэтносква гІащаквырыжьра ахъазла Лагъь КІавкІаз ареспубликаква йгІарыщтаныкъвауа, анахьанат акъральква рпны ачеркес жвлараква йрабадыруа йалагатІ. Абарат амальква йгІарылцІла асквш 1991 агІан а-Дуней черкес ассоциация гІаншатІ. Ауи ачеркес жвлараква рацынхара, ращтаныкъвара, радкІылра, рцри бызшви ркультури ргІахчара, арепатриация уысква йырцхърагІаныс агьиква хачІвыта апахь йгылапІ. Ауи акІвымкІва Апсны апны Абашта айсра анакІвшуз, асквш 1992 агІан, апсуа-абаза угІахъа р-Дуней ассоциация гІаншатІ, къраль 52 йыртабзазауа апсуа диаспораква радкІылри рацынхари йырзынарху анхара акІвнаршауа йалагатІ. АгІвымакъральква йыртабзазауа апсуаква аполитика жвлара уысква рпны лшара ду шрыму кьангьаш гьалам. Ауат Апсны республика аэкономика атшауацІнарыхра апны йырзычпуш йахъазымкІва йъатабзазауа акъральыгІвакви рабадучва рпсадгьыли ращтаныкъвара щаквгылныс, тшауацІнахуа йцІолаханыс ахъазла ркъару рызгІарысабапуаштІ.
Трыквшта апны уахьчІвала апсуа диаспора адкІылата йынхитІ, ауат рхъвшараква рыцІа йдуу акъалаква рпынгьи йаныргІалпІ. Апхъала ауи Лагъь КІавкІаз акультура жвлараква рфедерация йаланакІуан, зпхьадзаралагьи аполитика апны зылшараквалагьи йдуу адгьа диаспора йырпщылата йрыцынхун. Апхъа Лагъь КІавкІаз йауата ужвы йтрыкв къральыгІвхаз аугІа амакІыра йгьащтам, анахьанат аугІахъаква рапшта бзазарта чIвыла кІьыда йгьазгылам. Мурадта йрыму акультури арыпхьара-дырра уыскви йырзынархапІ – рыбызшваква, ркультураква ргІахчара акъральыгІва йацыркІныс, ауат йырзынарху аконцертква, афестивальква, агІарбартаква радгалра, КІавкІаз апны йаъу рпсадгьыл ахьыла рымгІва ауралагьи йхътІызланыс, ащтаныкъвара уысква рпны пырас йанымйаныс.
Ауаса адиаспора руысква гвыргІвагьи гІарылашвитІ. Атрыкв политологква йшдырхъвыхызла, КІавкІаз апны йгІаншауа апшІагылракви аквымшваракви Трыквшта ажвлара аъаща апынгьи аквымшвара гІандыршитІ. Ауи апшта акырт-апсуа апшІагылра трыкв телебара апны амакІыра дуква гІахъшахъыцІтІ, акырт жвлари апсуа жвлари апхъала йрызбжьамыз ахьшвашвара гІарбжьанацІан йамцІнагатІ.
ЙшгІалхІкІгІаз апшта, Аргван МарагІацІцІырта шта апны Лагъь КІавкІаз адиаспора апхъала йадкІылан. Акъыльаквшвари ацацхърагІари анырбжьаз «ачеркес» диаспора зынйуз абаргвыраква йгІарыцІсуан, абзазара йгІанаргылуаз ауысква ркъару адыркІылуанта йдырхъйун. Ауаса йцІыхъвахауа агІамта адиаспора ауацІа акъыльаквымшвара гІаншатІ. «Кавказский узел» портал акорреспондент дйачважвауата Краснодар шта ажвлара мгІвайсра «Адыгэ Хасэ» аунашвачпагІв Сохт Аскер араса йхІватI: «КІавкІаз диаспора апны черкес диаспора йаланакІуа аугІа анахьанат адиаспораква зымгІва рацкІыс йщардапІ. ХІара черкес диаспорагІваца ракІвпІ хІызцынхуш, анахьанат руысква хІгьрылалуашым, йшпакІву ухІварыквын Грузиягьи, Азербайджангьи, Армениягьи, Абхазиягьи рправительстваква рцынхъвы хІынханыс гьхІылшушым. Ауат акъральква дара рдиаспораква йрыцынхитІ».
Абари ахъвыцща апкъ йтата апсуа диаспора асквш 2009 агІан Лагъь КІавкІаз акультура жвлараква рфедерация йгІарылцІхын йкІьыдахатІ, Апсны аправительства йрыцынхауа йалагатІ. Асквш 2005 агІан Трыквшта ачеркес жвлараква йакІвдыршуз асъезд апны афедерация йшгІарылцІхуала щаквыргылра нарахвтІ. Ауыла ачеркесква арепатриация уысква дрыласырныс рмурадхатІ.
Абарауаса къару ду змаз «ачеркес» диаспора алпІлауа йалагатІ. Ари агІаншара ауат зтабзазауа акъральква рпны рылшараква гІанарльальатІ, Аргван МарагІацІцІырта шта апны рымч йалдзгIауа йалагатІ. Ауаса апсуа диаспора йрыуу афилология дырраква рдоктор Бигуа Вячеслав йшипхьадзауала, «апсуакви адгьакви ргІальаматраква злаквшвауа щардапІ, ртурыхи рцІаскви азакІыпІ, рыуа аджвырагІв тшдыркІьыдата рхъамаль рбахныс ртахъызтын кІара азухІвушта йгьаъам».
Араъа йхІвара атахъыпІ апсуа диаспора акъаругьи шмачІым, Апсны республики Аргван МарагІацІцІырташта акъралькви ращтаныкъвара, аэкономика уыскви агуманитар уыскви рпны рацынхара йацхърагІаныс рылшитІ. Трыквшти Апснышти ращтаныкъвара апны адиаспора рбзирала йакІвшауа ахвгІахвтра уысква рмагІны дупІ. Апсны республика апны трыкв гІалцІырта щата зму анхарта пхатшаква гьмачІым (ауат гІанзыршаз амхІаджьырква ртынхаква ракІвпІ). Ауат йрылапхьадзапІ аювелир пкъыгІваква рткван «Арадзын» (Согъвым апны), асасырта «Ясемин» (Согъвым апны), Ткъварчал апны ахІахъврачва гІацІхыртаква гІащаквзыргылхуа атрыкв фирмаква.
АгІарып къральква гІахІахвырквын рыцІа джьгарта йынхауа Йорданшта апны йаъу апсуа диаспора ракІвпІ.
Йордан паштахІыгІва атурых аурала, йалкІгІата апаштахІ Хусейн йзаман, араъа йбзазуз «ачеркесква» апаштахІ йпынгьи ауи йтгІачва рпынгьи кърар рыман. Трыквшта апны аъаща йашІуырпшрыквын Йорданшта апны апсуа-убых диаспора йазакІыта йынхитІ, «черкес» – хІва йызпхьауа адиаспора апны апсуа йгьи аубых мхІаджьырква ртынхаква рылапІ. «Ачеркесква» йхІаракІу аъанатІаква нкъвыргитІ – премьер-министрта, акъала дуква рполиция департаментква йрунашвачпагІвпІ, арра апны генерал хьзы нкъвыргауа къвырльыкъв рхитІ, апарламент йадепутатпІ, агІвыма къральква рпны Йордан къральыгІва йырхІвачІвгІвыпІ. Хабза щатала аправительства апны министр ъанатІакІгьи апарламент апны депутат чІвартакІгьи черкес жвлара йырзалхпІ. Йорданшта апны зпхьадзара мачІу аугІахъаква йрыуата ауи апш хъгалра зму ачеркесква йырхъазыпІ. АпаштахІ па Али (апаштахІ Абдалла ІІ дйащапІ) черкес культура атшауацІыхра йацикІитІ, асквш 1998 агІан ауи гвыпкIгьи йыцта тшыла Амман дгІатыцІын Майкъвапдза, уадыргІвана Нальчикдза амхІаджьырква рхъысыртаквала дгІамдатІ.
Араъа йаныргІалу апсуа диаспора анхара йагІарбагата асквш 2010 агІан Согъвым апны Йорданшта йгІатыцІын хІаракьатчпагІвчва гвыпкІ гІайтІ. Апсуа диаспора агІащтийыгІвчва ракІвымкІва агвып йрылан зыхьыз бергьльу абанкирква, асасырта дуква рпшвымаква, ауыхвара фирма дуква рунашвачпагІвчва, датшагьи. Айордан хІаракьатчпагІвчва йапшым аэкономика нархараквала Апсны республика апны йынхарныс шырмураду гІархІватІ. УадыргІвана йара ауи апш гвыпкІ асквш 2011 январь мыз Апсны йатагІайхтІ.
Ауи акІвпІта, апсуа диаспора йызтабзазауа акъральыгІвакви Апсны республики ращтаныкъвара апны дара рхатІ бзи шаларцІауа нахвапІ. Апхъахьыла адиаспора йырзырхъйуш ауысква рыцІа йдупІ, йауацІыхпІ, Апсны аунашвачпагІвчва ауи акъару рыцІагьи гватра азрымата йгІадрысабапуазтын.<p style=”text-align: right;”><em>Эшба Элана,</em></p><p style=”text-align: right;”><em></em><em>Россия анаукаква р-Академия аинститут аспирант.</em></p><p style=”text-align: right;”><em>АгІвыра «Абаза Къраль» сайт йазалхпІ.</em></p>
Library
- ARTICLES
- ЙшIазтIхIва йгврыхвапI
- АуагIахъа фашаква рдзахра дазъазапI
- АуагIа бзибара рызйымата
- Чква Михаил йспорт апхьарта
- Зны йгIалихыз абзазара мгIва дгьамайжьатI
- АуагIахъа рызгIвадара дахчагIвын
- ЛарпшрагIвацата гьакIвым
- Ажурналист лыршIыйара агIатгара ду
- Абазаква рапхъанчIви цIасква шынкъвыргуз
- «Йгьмайрам айъазагIвта уынхарныс»
- Ащхъа хьтадзахра
- КIвымжвы, уапIа, башлыкъ
- «ПхаракIгьи гIазхъымцIхуа агвалымсра тшачвхъысхчитI…»
- Россия йгьи Трыквшта йыртабзазауа абазаква йгIарыквчважвауа акнига шIыцква
- Абаза тшыгIвчва гвып Красна Восток кыт йтыцIын Красна Полянадза йымгIвайсуаштI
- Акультура бзазара а-Дайджест апрезентация акIвшатI
- Апсуа мхIаджьырква ртурых амузей
- Абаза литература – адунейла апхьагIв йызцауата
- Апсны – чкIвынргIа рылапшла
- Кълыч Мурат йчвахъабага гIахъыртIытI
- ХъатакIла йгьгIанымхатI
- ЙатаркIвах амцабыз зхъагылу агIахIвраква
- АуагIа культура агIаршIыцхра
- ХIуачIвбзазара йазыщтIу амгIва
- АдахIвра амадзаква
- ПIатIу зкву аспортсменква ргIадзныргылра
- Адырраква ркъраль агвыргъьарамш
- ЗхъачIвы здыруа апхIвыс
- Апсны ахъахвитра Амш
- Апсуа уагIахъа Лакоба Нестор дгьырхъаштылуам
- «Кабардинка» ансамбль Апсны апны йсасытI
- Абашта ахчагIвчва рхъмаштылра Амш
- «Крубер-Воронья» – адунейла рыцIа йцIолу хIатшпыпI
- Зщала йазакIыта здырраква бзидздзу
- Ирландия апны айгIайра ду
- «Шарпны» ргIатгара шIыц
- Апсыуа ршIыйара арыпхьара агIаныршагIвы
- Салакая Шота йызцауа ахIвахIвраква
- ЗыршIыйара угви упси йрылалуа ашвахIвагIв
- ХIацIагылпIта абзазара гIахIхчапI
- Абзазара алахъвгIахъасраква
- Йащтацауа агатгараква
- Йащтацауа агIатгараква
- Брюссель апны Апсны акультура амшква акIвшатI
- Насыпла йырчву абзазара йайгвгъит
- АпхъанчIвиква руасаражвра агIахчара
- СогIвым адзтшп урам апны Тачквым йскульптура
- Европа Апхъагылара тшазирыхIазыритI
- Санкт-Петербург апны абаза ршIыйагIвчва ргIахъвмарра
- Сквшы 20 руацIа йакIвшауа апшгIаракви атшауацIнарыхри
- Джьардис Асйат лсурат алкIгIараква
- КIавкIаз асуратква ргIарбарта
- Ауасаражвква рытшгIва дадзхъачIвапI
- Ухъагвы аквызларныс акIвпI йхъаду
- КIьыщмахва Умар сквшы 60 йхъыцIтI
- Ауат йрыуата жвагIв ракIвпI йгIанхахыз…
- Къарча-Черкес апны йапхъахауа Совет Союз а-Фыр
- Квырмыш ду рзыхIчпитI айсыгIвчвагьи айсра агIан акыт йтанхуз абзазагIвчвагьи!
- Амузей аэкспонатква йгIархIвауа…
- Абзазара анысла йауыраз амгIва
- «Рейхстаг абльын йымачв аквицIатI»
- ЙгIвбахауа а-Дуней айсра афронтква рпны
- Апсуа уагIахъа рапхъанчIви культура
- Апсуа уагIахъа рапхъанчIви культура
- Апсуа уагIахъа рапхъанчIви культура
- АуысагIв, апрозагIвгIвы, апублицист
- Апсуа уагIахъа рапхъанчIви культура
- Йуан ГIалиса йуысара ршIыйара
- ЧквтIу Владимир: йыршIыйара нхара анапаква
- Апсуаква рдиннкъвгара
- Гвымлокт апны анйара акIвшатI
- Ауысара айачIва Мыхц Кьарим
- Къарча-Черкес апны «Алашара» ахъвшара гIаншатI
- Йапхъахауа абаза пхIвыс уысагIв
- Ачемпионква ррыхIазырырта
- АгIвымакъральква руысла а-Министр йынйара
- ЙгIатгараквала хIуагIахъа йрыпшдзитI
- Ацынхара йазыхIазырпI
- Абаза-26: ахачIвкви агвыгъаракви
- ЗхъашыгIвра дуу ауысагIв
- «ЙбыгымхаргIатI а-Муза ршIыйара апшдзара!»
- Абаза литературадырра ащатащтIацIагIв
- УыжвгIанчIви абаза литература апрозагIвгIвы, адраматург ду
- Йгьи длирикпI, йгьи дпрозагIвгIвыпI
- Абаза литература апрозагIвгIвы ду
- Москва йтагылу апсуа апхьарта
- «Сара стынчра»
- ЙыздырхитI, саладухитI, тшауацIнасрыхитI!
- ЙгIауыквшвауа атурасы йнардзата йанузыгIарбауа
- Йапхъахауа абаза литераторква дрыуапI
- УъачIвагIа Анчва йангIауитуа
- Йапхъахауа абаза гIвгIвчва дрыуазаджвыпI
- Амурад шIыцIква, агIаджвыквцIара шIыцква…
- Ахъыквква йрызцауа апхIвыспачкIвын
- Зкърар багъьаз агIвычIвгIвыс
- ЛыршIыйарала адуней апшдзара дазхIвахIвуан
- Йапхъахауа арыпхьагIв дгIаргвалашвахуата
- Йапхъахауа арыпхьагIв дгIаргвалашвахуата
- ЗызгIвадара багъьу гвылагьи дбагъьапI
- Йапхъадзахауа акъыжква лызгаз дрыуапI
- Марата йкIкIауа апхIвыспачкIвын
- ЙыздырхитI, саладухитI, тшауацIнасрыхитI!
- Йапхъахауа абаза литераторква дрыуапI
- УхIаль-шанла уылахь анусайуа
- Апхьахьа йквнагауа асогIа гIайыртатI
- Йапхъахауа абаза гIвгIвчва дрыуазаджвыпI
- «Черкесск начважвитI…»
- «Алитература атшыгIв»
- Абаза бызшва апны ассимиляция гIаншараква
- Ахъвыцра хвитква ргьагьара пшдза
- Акультура атшауацIнарыхра ажвлара йрапхъаламгIвайсрапI
- Адуней йыкву абазакви апсуакви тшадыркIылргIатI!
- АгIахIвра амадза лашараква
- Уаз НыхIв йыршIыйара
- Азаман зквшахIатхаз анадзара ду
- Тобыль Тольыстан хIйылачважвауата
- Акультура агIамта: Апсны – Россия
- Абаза интеллигенция ршвапха пшдза
- Тобыль Тольыстан йыршIыйара сурат
- «КIавкIаз: азаман асуратква»
- Майрума ууагIахъа уызрыпшдзауа убзазарныс?
- Акъвабыз, йгIаржву хIабаза макъымква!
- Аткъвым ртурых
- Акадрква йрыламшвауата йгIанхауа…
- Адунейла астудентква йхвбахауа рфорум
- Тльача Альберт йызцауа ахIвахIвраква
- Абаза театр гIамта шIыц гIахъыртIитI
- АхаквлагIвчва рыхъвлапын анйара
- Мыхц Кьарим йыршІыйара тынха адунейла йбергьльызара атахъыпІ
- Музыка бызшвала Апсны ахІвахІвра
- АъахIыльчва тшадыркIылхитI
- Stavropol bölgesindeki Abazaların birliği
- Ставрополь шта абазаква радкIылра
- Ажвлара мгIвайсра «Абаза» астатус тшапсахтI
- “Abaza” toplumsal hareketin statüsü değişti
- Цри бызшва агIахчара аугIахъа йыргIащаквыжьрапI
- Нарцана абазаква ругIахъа культура жвлара сквшы 20 ахъыцIтI
- Апсны апны Егьзакь Муса йыхьыз зхъу адуней турнир акIвшатI
- Амультфильмква рфырква абаза бызшвала йчважвитI
- Абазаква рфеномен: Россия апынгьи агIвыма къральква рпынгьи
- Аргван йгьи Квтанай МарагІацІцІырта штаква йыртабзазауа апсуа диаспора
- Йбзу аугIа рхъмаштылра
- Агвы хъаштылра гьадырам…
- Айгвара акубок
- Абаза угIахъа фачIвква
- Абаза культура а-Фестиваль акIвшуштI
- ЙхIвапсагIву адунейква рызшIытра
- Абаза район апны амгIваква дырчIаджьитI
- Ащхаква ргIахIвра сазкIылпшуан…
- Адамраква Апсны апны апхъанчIви нышвынтарапI
- Ашвала сгвы хIвачвауа ашахв сапылитI…
- АпхъанчIви айшва адзхъа айчважвара
- Аэкономика уысквала Апсны йгьи агIвымакъральква ращтаныкъвара
- Апсны а-Президенти акультура анхагIвчви ранйара
- Адуней уыззгIаквылыз убзазарныс акIвпI
- Апсны апны брейк-фестиваль акIвшатI
- НцIрата йсыму садынхалитI с-Псадгьыл асурат
- Согъвым апны анйара: Толстой йгьи Ганди
- АпхъанчIви айшва адзхъа айчважвара
- «Аламыс» ансамбль Трыквшта йаъан
- Апсны а-Баракъ амш дыртлапІатІ
- Гвымлокт рхьыгIа рхъазы йазыгIанхатI
- Апсны абыжьапхъанчIви ныхахIвартакI
- АпхъанчIви абаза ткъвым йгIарылцIта апшдзара йапхъахуз адуней анкъвакъвра йапаштыхIхаз апхIвыспа
- Абаза литература ащатащтацIагIвчва дрыуан
- Согъвым абагъьата
- Акъвабыз адуней йшгIаквылуа
- АцIасква гIащаквдыргылхитI
- Астамбыль ансамбль Апсны йаъан
- Абаза драма театр агIамта хъыргIватI
- ЧкIвынргIа ацIасква рхчитI
- Абаза Къраль, уара уакIвпI сыззуысауа!
- Апхьахьа йквнагауа асогIа гIайыртатI
- BOOKS
- CONTESTS
- Abaza – Song of the Year
- FOLK ARTS AND CRAFTS
- Decorative art. Sasa Meschezova
- Gallery of Adelbiy Shavtikov
- Gallery of Naima Nurlygoyanova
- Workshop of Elena Ozova
- MUSIC
Апсны республики ауат аштаква рпны йаъу акъральыгІвакви ращтаныкъвара апны ауаъа йтабзазауа апсуаква йырзырхъйуш ауысква хІрылачважвара апхъала йара адиаспора атурых гІахІрахапІ.<!–more–>